N á v r h  Smernice

na  postup delegácie Slovenskej republiky na 56. zasadnutí Valného zhromaždenia 
Organizácie Spojených národov
___________________________________________________________________________

Delegácia Slovenskej republiky na 56. zasadnutí Valného zhromaždenia Organizácie Spojených národov bude sledovať tieto ciele:

I. Všeobecná časť

1.	Zdôrazňovať úsilie Slovenskej republiky o integráciu do európskych a transatlantických ekonomických, politických a bezpečnostných štruktúr a informovať o prioritách slovenskej zahraničnej politiky.
2.	V súvislosti s participáciou SR ako kandidátskej krajiny  na Spoločnej zahraničnej a bezpečnostnej politike Európskej únie pokračovať v intenzívnej spolupráci a koordinovať postoje SR s členskými krajinami EÚ v rámci OSN, zvláštnu pozornosť venovať koordinácii postupu s krajinami V-4.
3.	Klásť dôraz na zodpovednosť jednotlivých štátov medzinárodného spoločenstva za regionálnu stabilitu. Prezentovať pripravenosť SR na spoluprácu pri riešení regionálnych i globálnych problémov ľudstva, rovnako ako aj doteraz realizované aktivity SR. 
4.	Presadzovať aktívnu úlohu OSN pri zachovaní mieru, riešení medzinárodných konfliktov a odstraňovaní ohnísk napätia. Zasadzovať sa za komplexné riešenie problémov v konfliktných oblastiach v súlade s príslušnými rezolúciami Bezpečnostnej rady OSN.
5.	V súlade s prioritami zahraničnej politiky SR  potvrdiť orientáciu SR na európsky hodnotový priestor a starostlivo dbať na špecifické záujmy vyplývajúce pre SR z regionálneho i bilaterálneho kontextu. 
6.	Dlhodobo presadzovať vyššie zastúpenie občanov SR v aparáte  OSN a podriadených organizácií a pri realizácii jednotlivých projektov.
7.	Dlhodobo pôsobiť v zmysle znižovania finančnej náročnosti členstva SR v OSN a medzinárodných organizáciách systému OSN.

II. Osobitná časť

A.  V  p o l i t i c k o - b e z p e č n o s t n e j  o b l a s t i

1.	Podporovať plány a aktivity OSN na riešenie situácií v krízových regiónoch sveta mierovými prostriedkami. Podporovať v tomto kontexte úsilie  OSN zamerané na stabilizáciu situácie na Balkáne, ako aj riešenie ostatných ohnísk napätí a konfliktov.
2.	Zdôrazňovať prioritu preventívnej diplomacie a predchádzania vojnových konfliktov s dôrazom na ich včasné odhalenie a neutralizovanie.
3.	Zdôrazňovať odhodlanie SR spolupodieľať sa naďalej na mierových misiách OSN.  Pripomenúť rozšírenie účasti ASR na mierových operáciách od 55. VZ OSN.
4.	V súlade so zahranično-politickými záujmami SR podporiť závery osobitného výboru pre mierové operácie (New York, 18.6.-27.7.2001).
5.	Presadzovať potrebu venovania trvalej pozornosti otázkam kontroly zbrojenia, odzbrojenia, mierových operácií, globálnej a regionálnej stability a medzinárodného mieru. 
6.	Presadzovať  skoré nadobudnutie a univerzálnosť už prijatých, ako aj pripravovaných opatrení, zmlúv a iných nástrojov budovania dôvery medzi členskými štátmi OSN v oblasti kontroly zbrojenia a odzbrojenia. 
7.	Naďalej oceňovať závery 6. hodnotiacej konferencie Zmluvy o nešírení jadrových zbraní (NPT) a presadzovať ich plnenie.  
8.	Vyzvať štáty, ktoré doteraz tak neurobili, na podpis a ratifikáciu Zmluvy o všeobecnom zákaze  jadrových skúšok (CTBT) a oceniť prácu  Prípravnej komisie a Dočasného technického sekretariátu Organizácie Zmluvy o všeobecnom zákaze  jadrových skúšok (CTBTO). Privítať organizáciu a vyjadriť podporu 2. konferencii pre uľahčenie nadobudnutia platnosti CTBT (New York 25.-27.9.2001).
9.	Presadzovať oživenie substantívnej práce Konferencie o odzbrojení s dôrazom na začatie rokovaní o zmluve zakazujúcej výrobu a transfer štiepnych materiálov pre jadrové zbrane  a iné jadrové výbušné zariadenia. 
10.	Podporovať všetky aktivity smerujúce k dosiahnutiu skorého globálneho zákazu protipechotných mín. Prezentovať pripravenosť SR priamo sa podieľať na likvidácii existujúcich zásob protipechotných mín svojimi vlastnými kapacitami.
11.	Prezentovať pripravenosť Slovenskej republiky aktívne sa podieľať na ďalšom výcviku inšpektorov Organizácie pre zákaz chemických zbraní v záujme ďalšieho prehĺbenia procesu chemického odzbrojenia.
12.	Podporovať urýchlené dokončenie verifikačného mechanizmu v oblasti zákazu biologických zbraní. 
13.	Podporovať úsilie OSN o zvýšenie transparentnosti zbrojenia. Prezentovať pokračujúce odhodlanie a záujem SR aktívne sa podieľať na činnosti inštitúcií, ktoré sa v tejto súvislosti vytvárajú.
14.	Pripojiť sa ku snahám OSN o posilnenie boja proti nedovolenému (nelegálnemu) obchodovaniu s ručnými zbraňami. V tomto smere privítať organizáciu Konferencie OSN k nezákonnému obchodovaniu s ručnými a ľahkými zbraňami vo všetkých aspektoch (New York, 9.-20.7.2001) a podporovať implementáciu jej záverov.

B.	V  o b l a s t i   h o s p o d á r s k e h o   a   s o c i á l n e h o   r o z v o j a   
            a   e k o n o m i c k e j   s p o l u p r á c e

1. 	Aktívne sa podieľať na prerokovávaní "Agendy pre rozvoj" v rámci  časti programu 56. VZ OSN venovanej rozvoju a medzinárodnej ekonomickej spolupráci. V súlade  s Koncepciou rozvojovej pomoci poskytovanej SR do zahraničia, ktorú prijala vláda SR, deklarovať zámer zvýšiť účasť SR v programoch určených rozvojovým krajinám. Deklarovať postup SR v unifikácii poskytovania rozvojovej pomoci v SR a prípravu mechanizmu poskytovania rozvojovej pomoci SR v súlade s princípmi a metodikou DAC OECD. 

2. 	Prezentovať úsilie SR presadzovať sa stále vo väčšej miere ako donor v oblasti humanitárnych aktivít, ako aj  v aktívnej zahraničnej rozvojovej pomoci. 

3. 	Venovať pozornosť  otázkam ochrany  životného prostredia vo väzbe na  implementáciu „Agendy 21“ a ďalšie  aktivity medzinárodného spoločenstva  v tejto oblasti.

4. 	Poukázať na efektívnosť a účelnosť rozvojových programov UNDP a UNFPA  pre krajiny v transformácii a na účelnosť týchto programov najmä v krajinách SNŠ a Strednej Ázie. Zdôrazniť príspevok SR do týchto programov vytvorením podmienok  pre činnosť Regionálnych centier UNDP a UNFPA  pre krajiny SVE a SNŠ v Bratislave, vytvorením Centra pre podporu investícií a technológií ITPO UNIDO v Bratislave. Zdôrazniť prínos programov a projektov OSN pre SR. Ponúknuť kapacity slovenských vedecko-výskumných pracovísk pre realizáciu rozvojových programov UNDP a UNIDO. 

5. 	Vyzdvihnúť význam regionálnej ekonomickej spolupráce a zdôrazniť význam, ktorý SR prikladá regionálnej ekonomickej spolupráci ako účinnému nástroju ku globalizácii ekonomiky.

6. 	Podporiť  aktivity špecializovaných organizácií a programom OSN  v hospodárskej oblasti (hlavne EHK, ITC, UNCTAD).

7. 	Podporiť ďalšiu spoluprácu OSN a medzinárodných finančných inštitúcií (WB, rozvojové                           banky - EBRD, Asian Development Bank, African Development Bank), ako aj spoluprácu medzi špecializovanými organizáciami OSN (napr. UNCTAD, WIPO) a Svetovou     obchodnou organizáciou (WTO) v záujme rozvojových  krajín,   najmenej rozvinutých krajín   a krajín v transformácii. Podporiť nové kolo rokovaní WTO, presadzovať ich zameranie na  potreby  najmenej rozvinutých krajín (LDCs). 
 
8. 	Vysloviť všeobecnú podporu ďalšej liberalizácii medzinárodného obchodu na princípe výhodnosti pre všetkých. 

9. 	Zdôrazniť potrebu pomoci najmenej rozvinutým krajinám (LDCs) pri ich integrácii do svetovej ekonomiky v zmysle  „Akčného plánu pre najmenej rozvinuté krajiny na dekádu  2001-2020“, prijatého  na 3. konferencii OSN pre LDC v Bruseli.

10. Vyjadriť  podporu  medzinárodným  aktivitám  zameraným  na  boj proti drogám a zamerať        
 pozornosť  na  implementáciu  Akčného  programu  k  výsledkom   Osobitného  zasadnutia   
 Valného zhromaždenia OSN k drogám v júni 1998. 

11. 	Potvrdiť  podporu implementácii  záverov  Akčného  programu  káhirskej  konferencie o 
 populácii a rozvoji a Kľúčových opatrení prijatých na 21. Osobitnom zasadnutí VZ OSN. 

12. 	Potvrdiť  podporu  SR  cieľom  a záväzkom Agendy „Habitat“ a jej globálneho  akčného 
      plánu.

C.	V   o b l a s t i   m e d z i n á r o d n o p r á v n e j  a  ľ u d s k o p r á v n e j

1. 	Podporiť prerokovanie opatrení na potláčanie medzinárodného terorizmu, aktívne sa podieľať v rámci Ad hoc výboru pre terorizmus na príprave návrhu uceleného dohovoru proti  terorizmu a dohovoru proti jadrovému terorizmu s cieľom ich vhodného začlenenia do rámca existujúcej zmluvnej úpravy.

2. 	Podporovať  návrh  Dohovoru o jurisdikčnej imunite štátov a ich majetku, ktorý pripraví Ad hoc výbor pre jurisdikčnú imunitu štátov a ich majetku..

3. 	Podporiť činnosť  Komisie OSN pre medzinárodné práva a výsledky z jej 53. zasadnutia v roku 2001.

4. 	Podporiť  urýchlené  vytvorenie  Medzinárodného trestného súdu,  aktívne sa  podieľať  na  
práci  Prípravnej  komisie  pre  vytvorenie  Medzinárodného trestného  súdu  v  súlade s jej  
mandátom. 
 
5. 	Venovať pozornosť záverom a prijatým odporúčaniam v oblastiach týkajúcich sa ľudských práv. 

6. 	Podporovať implementáciu záverov Svetovej konferencie proti rasizmu (Durban, 31.8.-7.92001).

7. 	Vyjadriť podporu aktivitám zameraným na ochranu práv detí a zamerať pozornosť na implementáciu záverov Osobitného zasadnutia VZ OSN o deťoch (september 2001).

8. 	Pri  prerokúvaní regionálnych rezolúcií  zdôrazňovať potrebu  rešpektovania  ľudských práv 
všetkými členskými štátmi v súlade s princípmi medzinárodného práva a Chartou OSN.

9. 	Podporiť úsilie o zefektívnenie fungovania orgánov OSN, zaoberajúcich sa ochranou ľudských práv a prípravu dohovorov zameraných na zlepšenie ochrany ľudských práv.

10. 	Zachovať konzistenciu postupu SR pri kosponzorovaní a hlasovaní počas zasadaní III.    výboru VZ OSN a pléna VZ OSN s 57. zasadaním Komisie OSN pre ľudské práva, ak nebude ústredím rozhodnuté inak

D.	V   o b l a s t i   r e š t r u k t u r a l i z á c i e  O S N

1. 	Zdôrazniť nevyhnutnosť pokračovania reformného procesu OSN, iniciovaného návrhmi generálneho tajomníka   OSN Kofi Annana, najmä v oblasti rozvojovej spolupráce, reformy Hospodárskej a sociálnej rady, jej funkčných komisií  a expertných skupín. 

2. 	V oblasti reformy Bezpečnostnej rady účelným spôsobom prispieť k jej napĺňaniu podporou  takého skupinového riešenia, ktoré prinesie celkové posilnenie jej významu  a  efektívnosti  a  zohľadní  zmeny,  ku  ktorým došlo na medzinárodnej scéne za posledné obdobie. 

3. 	V otázke finančnej reformy OSN podporiť snahy o prekonanie súčasnej nepriaznivej finančnej situácie OSN, pri zdôraznení potreby dôsledného plnenia finančných záväzkov členských krajín a súčasného zefektívnenia využívania finančných prostriedkov OSN. V tejto súvislosti systematicky poukazovať na zodpovedné plnenie finančných záväzkov SR voči OSN.

4. 	Podporiť iniciatívu „UN House“, poukázať na konkrétne napĺňanie tejto iniciatívy v podmienkach SR. Prezentovať otvorenie Regionálnych úradovní UNIDO, UNPFA a ODCCP v Bratislave, ako aj pripravenosť SR vytvoriť v Bratislave podmienky aj pre regionálne aktivity ďalších špecializovaných organizácií OSN a pre zriadenie medzinárodného centra OSN.

E. 	V oblasti kandidatúr

1.	V súlade s predchádzajúcou podporou vlády SR súčasnému GT OSN Kofi Annanovi oceniť 
     jeho doterajšiu  prácu  vo  funkcii  GT  OSN a  podporiť  jeho zvolenie  na  druhé   funkčné 
     obdobie.

2. 	Ku  kandidatúram v  rámci OSN pristupovať v  súlade so zahraničnopolitickými záujmami a 
záväzkami  SR.  Presadzovať  kandidatúru SR  na  miesto nestáleho  člena   Bezpečnostnej  
rady  počas  60. VZ OSN a kandidatúru P. Tomku do Komisie pre medzinárodné právo počas 56. VZ OSN.